तमिलनाडु फायरवर्क्स एंड एमोर्सेज मैन्युफैक्चरर्स एसोसिएशन नामक संस्था तमिलनाडु के शिवकाशी में मौजूद 1,070 पटाखा मैन्युफैक्चरिंग इकाइयों का प्रतिनिधित्व करती है. शिवकाशी देश में पटाखा इंडस्ट्री का सबसे महत्वपूर्ण केंद्र है. यहां पर मौजूद पटाखा इंडस्ट्री से संबंधित इकाइयां देश में पटाखा की तकरीबन 90 फीसदी मांग को पूरा करती हैं. सुप्रीम कोर्ट के आदेश में साफ-साफ कहा गया है, 'इसके(आदेश) द्वारा पटाखों में बेरियम सॉल्ट के प्रयोग को प्रतिबंधित किया जाता है.'